Diari Oficial de la Generalitat Valenciana


Sumari del DOGV 3880, del 17-11-2000 (2000/9050)

RESOLUCIÓ de 7 de novembre de 2000, del secretari general de la Presidència, de la Resolució de 14 d'agost de 2000, per la qual es convocaven per a 2000 ajudes destinades al foment d'activitats i projectes de sensibilització social i/o educació que realitzen les organitzacions no governamentals per al desenvolupament (ONGD), en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3880

Data del DOGV
:   17-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9050


Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de novembre de 2000, del secretari general de la Presidència, de la Resolució de 14 d'agost de 2000, per la qual es convocaven per a 2000 ajudes destinades al foment d'activitats i projectes de sensibilització social i/o educació que realitzen les organitzacions no governamentals per al desenvolupament (ONGD), en l'àmbit de la Comunitat Valenciana. [2000/X9050]
  
Antecedents de fet
  
En data 23 d'agost de 2000 es va publicar al Diari Oficial de la Generalitat Valenciana (DOGV núm. 3.820), la Resolució del secretari general de la Presidència, de 14 d'agost de 2000, de convocatòria d'ajudes i subvencions destinades al foment d'activitats i projectes de sensibilització social i/o educació al desenvolupament que realitzen les organitzacions no governamentals per al desenvolupament a l'àmbit de la Comunitat Valenciana.
  
S'hi ha presentat un total de 58 projectes, en què se sol·liciten subvencions que pugen a un import total de 455.460.187 pessetes.
  
La Comissió Executiva per a l'aplicació del programa de Cooperació al Desenvolupament, segons l'article 12 del Decret 201/1997, d'1 de juliol i l'article 9 de la resolució de la convocatòria, després de valorar els criteris establerts a l'esmentada ordre, ha aprovat en la seua reunió de 30 d'octubre de 2000 un dictamen en què es realitza una proposta motivada de resolució de la convocatòria.
  
Fonaments jurídics
  
Primer
  
L'article 9 de la Resolució de 14 d'agost de 2000.
  
Segon
  
L'article 13 del Decret 201/1997, del Govern Valencià, d'1 de juliol, sobre Regulació de les Bases per a la Cooperació Internacional al Desenvolupament i del Règim específic de transferències de fons destinats a la cooperació amb països en vies de desenvolupament.
  
Tercer
  
L'article 3 del Decret 13/1999, de 30 de juliol, del president de la Generalitat Valenciana, sobre delegació de competències.
  
Quart
  
L'article 31.4) del Decreto 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
I, a proposta de la Comissió Executiva adoptada en la seua sessió de 30 d'octubre de 2000, resolc:
  
Concedir a les entitats i projectes citats a l'annex I les subvencions sol·licitades per l'import que apareix especificat a l'annex i que puja a 92.484.772 pessetes.
  
I denegar a les entitats citades a l'annex II les ajudes i subvencions sol·licitades, pels motius que s'expressen al mateix annex.
  
Contra aquesta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.